Leander Engström
Store norske leksikon,Kunst og estetikk,Bildende kunst,Kunsthistorie,Ekspresjonisme og fauvisme
Leander Engström var en svensk maler. Han er kjent for sin rytmiske og fargesterke ekspresjonisme hvor særlig landskapsmotiver fra Norrland var hans varemerke.
Bakgrunn Engström var elev ved Konstnärsförbundets skole i Stockholm 1907 før han året etter dro til Paris sammen med blant annet Isaac Grünewald. Der var han elev av Henri Matisse i 1909–1910, noe som hadde stor innflytelse på hans utvikling som maler. Det dekorative linjespillet som preget bildene hans den påfølgende tiden tydet videre på inspirasjon fra Vincent van Gogh og Paul Cézanne. Utvikling Engström utvidet etter hvert motivkretsen sin med portretter, akter og stilleben. Han malte også en rekke bilder fra Italia (1920–1922). Videre deltok han i utsmykningen av Stadshuset i Stockholm (1923) og utførte fresker i frimurerlosjen i Umeå (1926, nå delvis ødelagt). Hans senere bilder ble preget av en mildere og mer realistisk fremstillingsmåte.Nasjonalgalleriet i Oslo eier Engströms Midnatt, Norrland (1918). Les mer i Store norske leksikon Kunst i Sverige